KENSINGTON TEMPLE Hengen armoitukset: Mooses
COLIN DYE: JUMALAN OMILLA ON HENGELLISIÄ LAHJOJA
MOOSES
Koska viimeksi elätit unelmaa? Näkyä, päämäärää, kaipuuta -
tehdä jotain isoa, vahvaa, hyvää ja Jumalalle.
Ehkä uskoit, että se oli Jumalasta. Mutta et ollut kyllin kärsivällinen, -
jotta Jumala saisi toimia omalla tavallaan ja ajallaan.
Hätiköit kuten Mooses. Et toki tappanut egyptiläistä, kuten hän.
Mutta kaaduit rähmällesi.
Vuosia sitten istuin tuolla lähellä salin takaosaa.
Olin nuori uskova. Vuosi oli 1972.
Kyllä, planeetalla oli elämää silloin.
Nuori uskova, 18-vuotias.
Jumala kutsui minua palvelukseensa. Näin näkyjä ja unia.
"Jumala, olen valmis. Sinä kutsut minua. Olen valmis."
Lähdin siltä istumalta ja erosin koulusta.
Opiskelin tanssia. Menin balettikoulun rehtorin juttusille.
"Jumala on kutsunut minut. Jätän tossuni ja trikooni.
Lähden palvelemaan Jumalaa."
Parin viikon kuluttua anoin takaisin paikkaani koulusta.
Kiirehdin Jumalan edelle.
Sitten koitti hetki. Kolme vuotta myöhemmin.
Jumala laski kätensä elämäni ylle. Ovet avautuivat. Aloin nähdä -
Jumalan antaman näyn toteutumisen alun.
Se on tausta. Tässä Jumala palauttaa ennalleen Mooseksen kutsun.
Se on upeaa. Luetaan se. Katkelma on melko pitkä.
2. Moos. 3:1―15. Aloitetaan.
"Ja Mooses kaitsi appensa Jetron, Midianin papin, lampaita.
Ja kun hän kerran ajoi lampaita erämaan tuolle puolen, tuli hän -
Jumalan vuoren, Hoorebin, juurelle. Silloin Herran enkeli ilmestyi hänelle -
tulen liekissä keskellä orjantappurapensasta; -
ja hän näki, että pensas paloi ilmitulessa, -
mutta pensas ei kuitenkaan kulunut.
Niin Mooses sanoi: 'Minä käyn tuonne-
ja katson tätä suurta näkyä, miksi ei pensas pala poroksi'.
Kun Herra näki hänen tulevan katsomaan, -
huusi hän, Jumala, hänelle pensaasta ja sanoi: 'Mooses, Mooses!'
Hän vastasi: 'Tässä olen'.
Hän sanoi: 'Älä tule tänne!
Riisu kengät jalastasi, sillä paikka, jossa seisot, on pyhä maa.'
Ja hän sanoi vielä: 'Minä olen sinun isäsi Jumala, Aabrahamin Jumala, -
Iisakin Jumala ja Jaakobin Jumala'.
Ja Mooses peitti kasvonsa, sillä hän pelkäsi katsoa Jumalaa.
Ja Herra sanoi: "Minä olen nähnyt kansani kurjuuden Egyptissä -
ja kuullut heidän huutonsa sortajainsa tähden; -
niin, minä tiedän heidän tuskansa. Sentähden minä olen astunut alas -
vapauttamaan heidät egyptiläisten kädestä -
ja johdattamaan heidät siitä maasta hyvään ja tilavaan maahan, maahan, -
joka vuotaa maitoa ja mettä, sinne, missä kanaanilaiset, heettiläiset, -
amorilaiset, perissiläiset, hivviläiset ja jebusilaiset asuvat.
Ja nyt on israelilaisten huuto tullut minun kuuluviini, -
ja minä olen myös nähnyt sen sorron, jolla egyptiläiset heitä sortavat.
Niin mene nyt, minä lähetän sinut faraon tykö, -
ja vie minun kansani, israelilaiset, pois Egyptistä.'
Mutta Mooses sanoi Jumalalle: 'Mikä minä olen menemään faraon tykö -
ja viemään israelilaisia pois Egyptistä?' Hän vastasi: -
'Minä olen sinun kanssasi; ja tämä olkoon sinulle tunnusmerkkinä, -
että minä olen sinut lähettänyt: kun olet vienyt kansan pois Egyptistä, -
niin te palvelette Jumalaa tällä vuorella'. Mooses sanoi Jumalalle: -
'Katso, kun minä menen israelilaisten luo ja sanon heille: -
Teidän isienne Jumala on lähettänyt minut teidän luoksenne, ja kun he -
kysyvät minulta: 'Mikä hänen nimensä on?' niin mitä minä heille vastaan?'
Jumala vastasi Moosekselle: 'Minä olen se, joka minä olen'.
Ja hän sanoi vielä: Sano israelilaisille näin: -
'Minä olen' lähetti minut teidän luoksenne.
Ja Jumala sanoi vielä Moosekselle: 'Sano israelilaisille näin: -
Herra, teidän isienne Jumala, Aabrahamin Jumala, Iisakin Jumala -
ja Jaakobin Jumala, lähetti minut teidän luoksenne; -
tämä on minun nimeni iankaikkisesti, ja näin minua kutsuttakoon -
sukupolvesta sukupolveen."
Kun tutkimme Jumalan ihmeellisiä tekoja -
palvelijoidensa kautta Vanhassa testamentissa.
Sallittakoon, että niitä kutsutaan Hengen lahjoiksi.
Nämä kyvyt voidaan jaotella kolmeen luokkaan.
Ensinnäkin ilmentymät, ilmestyksen lahjat.
Esimerkiksi profeetallinen tieto ja ymmärrys.
Viimeksi näimme, että Aabraham oli profeetta, joka kantoi ilmestystä.
Voimme ajatella profeetta Samuelia tai Jesajaa.
Ilmestyksen ja profeetallisen tiedon lahjat.
Sitten viisauden lahjat.
Joskus se kehittyy hitaasti ihmisen elämässä. Jaakobin piti oppia -
Jumalan tiet ja kehittää viisautta kovien elämänkolhujen kautta.
Tai Salomo, joka rukoili ja pyysi Jumalalta: -
"Yhtä minä pyydän. Anna minulle viisas ja ymmärtäväinen sydän -
hallitakseni kansaasi." Hän sai sen.
Danielin viisaus tulkita outoja merkkejä, unia, -
symboleja ja aikakausia.
Nehemian viisaus rakentaa muuri.
Esra jälleenrakensi Jumalan kansan lain elementteihin nojaten.
Viisaus.
Ilmestys, viisaus ja voima.
Tässä astuu kuvaan Mooses. Se on kyky tehdä epätavallisia asioita.
Mieti Simsonia. Kun Jumalan Henki tuli hänen ylleen, -
hän sai epätavallisen voiman.
Tai Elia. Teki epätavallisia ihmeitä.
Ja Elisa. Epätavallinen voima.
Ja tietysti Mooses. Hänelle annettiin kyky -
tehdä epätavallisia merkkejä, ihmeitä ja tunnustekoja.
Kun katsomme Mooseksen elämää alusta asti: tämä kutsu, -
Egyptin yhdeksän vitsausta, Punaisenmeren ylitys -
ja sitten kaikki erämaaihmeet.
Epätavallinen ihmeitä tekevän voiman ryöpsähdys.
Epätavallinen, korkean tason.
Puhumme tänään oikeasta henkilöstä, kun haluamme tietää, -
mikä on Jumalan tarkoitus ihmeille ja merkeille?
Ensimmäinen huomaamamme asia on, että ihmeet ja merkit -
annetaan osaksi, jotta Jumalan nimi tulisi ilmi.
Jotta Jumalan nimi tulisi ilmi.
Ette ehkä ymmärrä ajatuksenjuoksua, ellette ymmärrä kulttuuria hieman.
Siihen aikaan nimi ei ollut pelkästään merkkilappu.
Se oli vähän kuin nigerialaiset nykyään.
Nigerialaisilla on pitkät nimet Olutumbu... pitkä rimpsu.
"Mitä se tarkoittaa?" - "Jumala rakastaa minua.
Jumala rakastaa sinua. Jumala rakastaa kaikkia. Olen Jumalan lahja."
Joissain kulttuureissa sitä on.
Mutta siihen aikaan nimi ei ollut vain merkkilappu. Se oli ilmestys.
Joskus uskon ilmestys. Luonteen, päämäärän, merkityksen kuvaus.
Mooses ennakoi, että Israelin vanhimmat kysyisivät: -
"Väität Jumalan ilmestyneen sinulle. Mikä Hänen nimensä on?"
Kyse ei ollut nimilapusta. Eikä siitä, millä nimellä Häntä kutsuisimme.
Se oli pikemminkin ilmestystä, mitä Jumala tekisi heille.
Nimen ilmestyksessä kyse on Jumalan toiminnasta.
Ei vain nimikyltti. Jumalan toiminta, lupaus.
Mitä Hän on tekevä puolestamme? Sitä nimi tarkoittaa.
Tai mikä on se ilmestys, jota tuot Jumalasta. Esitän kysymyksen: -
Kysyn sen usein kahdeltatoista tärkeimmältä johtajaltamme.
Kun palvelette Jumalaa, mitä te kannatte mukananne?
Mitä ilmestystä kannatte?
Miten Jumala on puhunut sinulle? Miten Jumala on käyttänyt sinua?
Miten Jumala on osoittanut itseään kauttasi? Se on ainutlaatuista sinulle.
Kysyn teiltä samaa.
Kun hääräätte maanantaista perjantaihin, 9:stä 5:een, töissä, -
mitä viette Jumalasta työviikkoon?
Toivon, että tänään saatte jotain tuoretta, joka kannattelee teitä.
Paitsi että toimitte tehokkaammin ja tuotte Jumalalle kunniaa sitä kautta, -
lisäksi ihmiset katsovat teitä ja pohtivat: "Mitä teit viikonloppuna?
Olet kuin olisit lomaillut." Lomailin Herrassa...
Ilmestys Jumalasta.
Tässä on vastaus.
Jumala sanoo: "Kerro heille, että 'Minä olen' on lähettänyt sinut."
'Minä olen'.
Tiedämme, että tuo sana on "Jahve".
Alun perin tuossa sanassa, nimessä, on neljä kirjainta.
JHVH. Neljä konsonanttia.
Vokaalit lisättiin myöhemmin.
Sen äänneasuna uskotaan olleen "Jahve".
Se oli erittäin pyhä nimi. On yhä.
Juutalaiset eivät halua, että se sanotaan. Eivät sano sitä ikinä.
Kun muinoin luettiin Kirjoituksia ja törmättiin nimeen Jahve...
Muuten joissain Raamatuissamme se on käännetty HERRA, suuraakkosin.
Minusta olisi hienoa, jos taas kirjoitettaisiin Jahve.
Siihen aikaan oli viittauskeino.
Käytettiin vokaaleja nimestä Adonai.
Ne kirjoitettiin näiden neljän konsonantin viereen.
Se muistutti lukijaa, ettei heidän saa lausua nimeä Jahve vaan Adonai.
Nimi "Jahve" on liian pyhä.
Joskus joku yhdisti sanat.
Hän otti vokaalit sanasta Adonai -
ja laittoi ne neljän konsonantin väliin.
Tuloksena ei ollut sana Jahve vaan Jahove, -
josta tulee sanamme "Jehova".
Siinä ei ole ristiriitaa. Nimi on Jahve.
Usein kuulemme myös sanan Jehova. Se tulee siitä.
Mutta paljon tärkeämpää on, mitä tämä nimi merkitsee.
Sillä on yhteys heprean verbiin "olla".
Heprean verbi "haja". Hepreaksi "olla".
Se ei tarkoita vain olemassa olemista.
Se tarkoittaa aktiivista olemista.
Näin me tunnemme Raamatun Jumalan.
Jotkut sanovat: "Raamattu alkaa sanoilla 'Alussa Jumala'." Ei!
Se alkaa: "Alussa loi Jumala".
Koska Jumala loi, voimme tietää, kuka ja millainen Hän on.
Kun tietää, mitä Hän tekee, se avautuu. Se on aktiivista olemista.
Sitä verbi tarkoittaa. Olla aktiivisesti.
Kun he kysyivät Moosekselta Jumalan nimeä, he tarkoittivat: -
"Mitä Jumala sanoi lupaavansa tehdä puolestamme?"
Se on todellinen merkitys. Ja tässä tulevat hyvät uutiset.
Mooses sanoi: "Hän on isienne Jumala. Hän on muistanut liittonsa.
Hän on tullut pelastamaan meidät ulos Egyptistä, vapauttamaan meidät -
ja viemään meidät maahan, joka vuotaa maitoa ja hunajaa.
Hän on oleva meidän Jumalamme. Meistä tulee Hänen kansansa.
Mahtavaa. Se Hän on."
Tuodaan tämä tähän päivään.
Kun kutsumme Häntä Jahveksi eli kun kutsumme Häntä Jeesukseksi...
Palaamme siihen vielä.
Se on tunnustus, että Jumala lupaa -
tehdä, mikä ikinä tarvitsemme Hänen tekevän -
kaikissa elämämme vaiheissa täyttääkseen tarkoituksensa, -
jotta Hänen liittonsa uskollisuus vahvistetaan.
Vau! "Mitä ikinä tarvitset, olen tässä sinua varten.
Olen Jumala, joka on 'Minä olen'.
Eli ihmeet, jotka virtasivat tästä hetkestä eteenpäin, -
tulivat tuon ilmestyksen auktoriteetista.
Ne olivat ilmestystä nimestä.
Lisäksi ne vahvistivat, kuka Jumala on. Ihmeiden tarkoitus on -
kirkastaa Jumalan nimeä, osoittaa, että Hän on uskollinen, -
että Hän on kanssamme ja että Hän toimii aktiivisesti tässä maailmassa -
yliluonnollisella tavalla.
Eli ihmeitä tehdään nimessä. Tämä tuo meidät Uuteen testamenttiin.
Eikö Jeesus sanonut: "Nämä merkit seuraavat niitä, jotka uskovat: -
nimessäni he ajavat pois riivaajia, laskevat käsiään sairaiden päälle..."
Kun teemme ihmeitä, emme tee niitä -
omassa nimessämme ja auktoriteetissamme.
Lepäämme Jeesuksen nimessä ja auktoriteetissa.
Kun sanomme: "Jeesuksen nimessä",
se viittaa ilmestykseen Jumalan nimestä, -
koska Jeesus on Jehova.
Meillä kävi pari Jehovan todistajaa.
Halusivat keskustella. Kysyin: "Oletteko Jehovan todistajia?
Niin olen minäkin! Sydämessäni on todistus, -
jonka olen saanut Jehovalta, että Jeesus on Jumala."
Ohh! Ohh! Eivät pitäneet siitä.
Mutta sen voi todistaa. Ajattele Joh. 8:58:aa.
Vahva väite. Jeesus käytti Jumalan nimeä 'Minä olen'.
Kreikaksi 'Ego eimi'.
Hän käytti sitä itsetietoisesti kertoakseen olevansa Jumala.
Se olisi jumalanpilkkaa -
tai typeryyttä, ellei se olisi totta. Mutta se on totta.
Siksi se on jumalallinen ilmestys. "Totisesti, totisesti minä sanon teille:
ennenkuin Aabraham syntyi, olen minä ollut" [engl. 'Minä olen'.]
Voimallista!
Fil. 2:9―11. Nimi kaikkia muita nimiä korkeampi.
"Sentähden onkin Jumala hänet korkealle korottanut -
ja antanut hänelle nimen, kaikkia muita nimiä korkeamman..."
Mikä tuo nimi on? Kysy Jehovan todistajalta. Pakko sanoa totuus.
Mikä se korkein nimi on? He eivät halua sanoa sitä.
Mikä nimi on kaikkia muita nimiä korkeampi? Jahve, Jehova.
Jumala on antanut Hänelle tämän nimen, korkeamman muita nimiä.
"...kaikkien polvien pitää Jeesuksen [Jehovan] nimeen notkistuman, -
sekä niitten, jotka taivaissa ovat, että niitten, jotka maan päällä ovat, -
ja niitten, jotka maan alla ovat..." Onko kellään oikeutta polvistua -
muun kuin Jumalan edessä? "...ja jokaisen kielen pitää tunnustaman -
Isän Jumalan kunniaksi, että Jeesus Kristus on Herra."
Tänään, kun ihmeitä tapahtuu Jeesuksen nimessä, -
se tuo kunnian Isälle, Jumalalle. Tuo ilmi tänään, että Jeesus Kristus -
on Herra. Halleluja.
Ihmeet, jotka virtasivat tästä hetkestä eteenpäin, -
olivat ihmeitä, jotka olivat osa ilmestystä jumalallisesta nimestä.
Toiseksi, kun tarkastelemme ihmeiden tarkoituksia, ihmeitä annetaan -
vahvistamaan Jumalan Sana.
Ihmeet todistavat sanansaattajasta.
Olen tutkinut asiaa uudelleen tällä viikolla.
Yllätyksekseni minua on muistutettu siitä, että ihmisten tekemien -
ihmeiden ja merkkien tarkoitus on ainoastaan osoittaa Jeesukseen.
Saatat ajatella: "Päivänselvää!" Mutta monet sanovat: -
"Ihmeitä annettiin apostoleille. Meillä on Raamattu. Ei tarvita apostoleja -
eikä ihmeitä."
Mutta Raamattu ei missään sano, että apostolit tarvitsivat ihmeitä -
todistaakseen olevansa apostoleja ja kykeneväisiä kirjoittamaan Raamatun.
On Raamatun kirjoittajia, jotka eivät tietääksemme tehneet ihmeitä.
Ja on apostoleja, jotka eivät kirjoittaneet mutta tekivät ihmeitä.
Kyse ei ole siitä. Totta puhuen ihmeet todistavat Kristuksesta.
Niiden tehtävä on osoittaa Häneen.
Mark. 16:20: "Mutta he lähtivät ja saarnasivat kaikkialla, -
ja Herra vaikutti heidän kanssansa -
ja vahvisti sanan sitä seuraavien merkkien kautta." Aamen.
Hepr. 2:3―4: "kuinka me voimme päästä pakoon, jos emme välitä -
tuosta niin suuresta pelastuksesta, jonka Herra alkuaan julisti -
ja joka niiden vahvistamana, jotka olivat sen kuulleet, saatettiin meille,
kun Jumala yhdessä heidän kanssaan todisti [evankeliumin sanomasta] -
tunnusmerkeillä ja ihmeillä ja moninaisilla väkevillä teoilla -
ja jakamalla Pyhää Henkeä tahtonsa mukaan?"
Jeesus itse sanoi Joh. 10:37―38:ssa: -
"Jos minä en tee Isäni tekoja, älkää uskoko minua."
Jeesus tiesi, että merkit ja ihmeet niille, jotka aidosti etsivät Jumalaa, -
osoittavat Hänen todelliseen identiteettiinsä, työhönsä, -
valtaan antaa anteeksi syntejä sekä julistaa messiauttaan ja valtakuntaa.
Jeesus tiesi sen. Sanoi: "Jos minä en tee Isäni tekoja, älkää uskoko minua.
Mutta jos minä niitä teen, niin, vaikka ette uskoisikaan minua, -
uskokaa minun tekojani, että tulisitte tuntemaan -
ja ymmärtäisitte Isän olevan minussa ja minun olevan Isässä." Ei kukaan -
paitsi lihaksi tullut Jahve voi tai saa sanoa sellaista.
Me emme voisi ikinä sanoa sellaista. Emme voisi sanoa: "Teot, joita teen, -
todistavat, kuka olen Isässä." Ei. Ja olemme nähneet ihmeitä.
Kiistämättömiä ihmeitä. Kaikkialla maailmassa.
Joka ikinen kerta kyse on yksin Jeesuksesta. Ei meistä.
Halleluja.
Ja joka tapauksessa ydinasia on sanoma, eivät ihmeet.
Toki sanoma voidaan vastaanottaa ilman ihmeitä.
Jos ajattelee niin, on pahassa pulassa.
Samoin kuin ajattelu: "Ihmeet vahvistavat opetukseni oikeellisuuden"
Ole varovainen, kun luet kristillisiä kirjoja, -
joissa ihmetodistuksella yritetään todistaa, -
että kirjan opetus on Jumalasta.
Ymmärrättekö?
Se, että joku tekee ihmeen, ei tarkoita: A) hän on Jumalan mies tai nainen.
Paholainenkin tekee ihmeitä. Toiseksi se, että joku tekee ihmeitä, -
ei tarkoita, että heidän opetuksensa on oikein.
Ja kolmanneksi se, että joku tekee ihmeen, ei tarkoita, -
että se oikeuttaa heidän elämäntyylinsä.
Monet sanovat: "Jumala on kanssani. Ihmeitä tapahtuu.
Jumala käyttää minua. Eli Hän sanoo: 'Elämäsi on kunnossa.'"
Kun katsoo hänen elämäänsä, ajattelee: "Ei ole kunnossa."
Ei.
Jumalan sana on ainoa testi. Ei voi käyttää kehäpäätelmiä.
Ihmeet vahvistavat sanan ja sana ihmeet. Se on kehäpäätelmä.
Sana, joka on puhuttu vallalla -
ja joka kantaa Jumalan täyden auktoriteetin, -
― se tulee uskoa, oli ihmeitä tai ei.
Jos ihme tulee, se on vahvistus.
Älä unohda: ihmeet tuskin koskaan tulevat ilman kiistaa.
Menin Brasiliasta Uruguayyn.
Mies, joka tulkkasi minua englannista espanjaksi, -
oli konservatiivinen evankelikaalisia karismaattisia vihaava sessationisti.
"Ihmeet ovat ohi", sanoi hän. "Mutta tulkkaan sinua."
Sanoin: "Tulkkaa se, mitä sanon. Älä välitä."
Hän sanoi: "Ei. Olen nähnyt videoitasi.
Ne eivät ole kovin vakuuttavia. Mennäänkö saarnaamaan?"
Menin. "Isä, unohdetaan tämä."
Ja... Paikalla oli nuori poika.
Onko Amanda täällä? Hän muistaa. Pojalla oli CP-oireyhtymä.
Hän käveli huonosti. Ongelmia jaloissa. Amanda oli kanssani.
Ja kun me rukoilimme...
En sano, että minä rukoilin. Joku meistä rukoili.
Pojan jalat alkoivat vahvistua.
Hän oli kävellyt horjahdellen, mutta nyt hän alkoi kävellä hieman paremmin.
Lopuksi hän käveli aika hyvin.
Häntä ei mitenkään olisi voinut käskeä lavalle tanssimaan ja juoksemaan.
Ihme eteni vähitellen. Sanoin tulkille: "Näetkö? Kysy isältä, mitä tapahtui."
Isä itki. "Hän ei ole ikinä pystynyt kävelemään näin!"
Äiti ja isä itkivät. Minä itkin. Amanda itki. Tulkki oli pöllämystynyt.
Sanoin hänelle: "Näitkö?" Se ei näytä vakuuttavalta. Pitää olla itse paikalla.
Täytyy nähdä koko juttu.
Tapahtui jotain muutakin vakuuttavaa.
Eräs mies tuli eteen ja lyyhistyi. Amanda on entinen sairaanhoitaja.
Hän sanoi: "Rukoile heti paikalla!
Miehellä on astmakohtaus. Hänen huulensa ovat siniset.
Hän kuolee. Rukoile heti!"
Hyppäsin alas korkealta lavalta. Olin silloin nuorempi.
Alastulo oli pehmeä kuten kunnon balettitanssijalla. Ja rukoilin.
Kohtaus helpotti heti.
Kyseenalaistan hieman. Oliko se oikeasti astmakohtaus?
Oliko hänellä sinistä huulivoidetta?
Teeskentelikö hän? Pidätti hengitystä? En tiedä. Et ollut siellä.
Loppupeleissä usko ei voi perustua näihin asioihin.
Uskosi perustuu Jumalan Sanaan.
Jumalan Sana kantaa mukanaan omaa vahvistusprosessiaan -
Pyhän Hengen kautta. Aamen.
Mutta saarnaan ihmeistä. En saarnaa niitä vastaan.
Ihmeet vahvistavat. Kuvittele, miltä Mooseksesta tuntui, -
kun hän sanoi: "He eivät usko minua." Jumala sanoi: "Uskovatpa."
He väittelivät. Jumala sanoi: "Annan kolme merkkiä."
Sauva muuttuu käärmeeksi. Mooses nosti sen. Se muuttui taas sauvaksi.
Laita käsi poveen. Siihen tuli spitaali.
Laita uudelleen. Käsi oli terve.
Ja vesi muuttui vereksi. "Tee nämä kolme merkkiä, niin he uskovat, -
että minä olen sinut lähettänyt." He uskoivat.
Jumala on tosi rakastava, kun Hän antaa meille lisävahvistusta.
Uskon, että kyse oli enemmänkin Mooseksen rohkaisemisesta.
Joskus yritämme elämässämme kovasti, mutta mikään ei toimi.
Jumala aina antaa meille riittävästi -
yliluonnollista vahvistusta, -
jotta voimme sanoa: "Olet kanssani."
Siitä on kyse. Tahdon sanoa teille, että Jumala on kanssanne.
Hän on kanssasi.
Emme jahtaa merkkejä ja ihmeitä niin kuin eläisimme niistä.
Vaellamme uskossa, mutta olemme iloisia, kun Jumala antaa -
ihmeellisiä ilmentymiä meissä, kauttamme, meille, -
sillä se tuo kunniaa Hänen nimelleen ja kiinnittää ihmisten huomion.
Ja tällä ihmeellisellä tavalla se vahvistaa -
paitsi sanoman, lisäksi toissijaisesti myös sanomantuojan.
Ja niin. Mitä olemme oppineet?
Merkkien ja ihmeiden tehtävä kautta koko Raamatun -
ja helluntaipäivän jälkeen aina nykypäiviin asti -
on paljastaa Hänen nimensä kunniaa.
Niiden kautta Jumala näyttää ja osoittaa voimansa.
Niiden kautta Jumala täyttää liittolupauksiaan.
"Olen kanssasi. Mitä ikinä tarvitset, olen täällä sinua varten."
Parannan, vapautan, siunaan." Ei että ansaitsisimme sen.
Mutta tiedämme, että Jumalasta on ihanaa tehdä sitä.
Ne myös vahvistavat Hänen Sanansa.
Tämä osoittaa meille Jumalan sydäntä. Jatkamme sarjaa.
Toivon, että tämä rohkaisi sinua.
Mooses valitsi oman tien ja mokasi. Jumala: "Tehdään minun tavallani."
Mooses sanoi: "Ei Mohve, vaan Jahve."
Suomennos: Marianne Tenetz